***Μελέτη Περιβάλλοντος Γ’ Δημοτικού***

***Σχέδιο Μαθήματος***

***Ενότητα 4η***

***Κεφάλαιο 3ο: Ο βλαστός, τα φύλλα και οι ρίζες του φυτού***

***Κεφάλαιο 4ο: Κατηγορίες των φυτών***

***Χρόνος: 1 διδακτική ώρα***

***Τεχνολογικό πλαίσιο:*** Διαδραστικός Πίνακας

|  |  |
| --- | --- |
| ***Αφόρμηση*** | Εισαγωγικές εικόνες από λουλούδι και δέντρο. |
| ***Εκτέλεση Δραστηριοτήτων*** | Αναγνώριση φυτών και μερών του φυτού από φωτογραφίες. |
| ***Εμπέδωση & Εφαρμογή*** | Ταξινόμηση φυτών σε ομάδες. Πόες, θάμνοι, δέντρα, αειθαλή και φυλλοβόλα. |
| ***Ανακεφαλαίωση & Επέκταση*** | Επαναληπτικό κουίζ |
| ***Αξιολόγηση, Εργασία για το σπίτι*** | - |

***Διδακτικοί στόχοι:*** Οι μαθητές:

* να διακρίνουν το βλαστό, τα φύλλα και τη ρίζα των φυτών,
* να πληροφορηθούν για τη λειτουργία κάθε μέρους του φυτού,
* να μελετήσουν τη μορφή των μερών αυτών παρατηρώντας διαφορετικά φυτά στο περιβάλλον τους.
* να διακρίνουν και να περιγράψουν βασικές ομοιότητες και διαφορές μεταξύ των φυτών,
* να καλλιεργήσουν τη δεξιότητα της ταξινόμησης αντικειμένων και εννοιών με κριτήρια που θέτουν οι ίδιοι.

**Οι απαντήσεις στις δραστηριότητες του φύλλου εργασίας βρίσκονται στην παρουσίαση Power Point που συνοδεύει το μάθημα για την διευκόλυνση του μαθήματος.**

***Αφόρμηση***

Το εισαγωγικό ερέθισμα δίνεται από δύο φωτογραφίες σχεδιαγράμματα στις οποίες φαίνονται όλα τα μέρη ενός φυτού. Συζητάμε με τους μαθητές και καταγράφουμε τις περιγραφές τους ακόμη και αν δεν είναι ολοκληρωμένες. Στην συνέχεια δείχνουμε στους μαθητές το έτοιμο σχεδιάγραμμα και συζητάμε τις ομοιότητες που έχουν ένα λουλούδι και ένα δέντρο. Αποτελούνται από τα ίδια τρία κύρια μέρη.

***Εκτέλεση Δραστηριοτήτων***

Συνεχίζουμε με την δραστηριότητα της σελίδας 2 στην οποία φαίνονται διάφορα φυτά αλλά και τα μέρη τους. Στην συγκεκριμένη δραστηριότητα ζητάμε από τους μαθητές να εργαστούν ομαδικά και να αναγνωρίσουν τα φυτά που φαίνονται στις φωτογραφίες καθώς και τα μέρη τους. Στην επαλήθευση των αποτελεσμάτων μέσω της παρουσίασης Power Point φροντίζουμε να αναφέρουμε στους μαθητές για τα φυτά τα οποία καταναλώνουμε ως τροφή αν καταναλώνουμε τα φύλλα, τον βλαστό ή τις ρίζες τους.

Ιδιαίτερη προσοχή κατά την συζήτηση για τον κάκτο όπου τα αγκάθια θα πρέπει να αναφερθούν ως φύλλα.

***Εμπέδωση & Εφαρμογή***

Στις δύο τελευταίες δραστηριότητες του φύλλου εργασίας οι μαθητές ομαδοποιούν τα φυτά με την βοήθεια δύο ταξινομήσεων: πόες, θάμνοι, δέντρα, φυλλοβόλα και αειθαλή.

***Ανακεφαλαίωση & Επέκταση***

Η ανακεφαλαίωση του μαθήματος γίνεται με το επαναληπτικό κουίζ που συνοδεύει το μάθημα.

***Δυσκολίες που παρουσιάστηκαν: ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………***